અમેરિકાના રાષ્ટ્રપતિ જાય એના વ્હાઇટ હાઉસમાં, પણ ગુજરાતીમાં સામાન્ય ગુજરાતી લેખક જ ‘માતૃ’ને બદલે ‘માત્રુ’ લખે છે એવું નથી. ગુજરાતીની અમુક સાહિત્યિક સંસ્થાના સંસ્થાપતિ તરફથી અવારનવાર મીઠા મેહુલા જેવા પરિપત્રો આવી ચડે છે તે પણ ઋ–કાર રિક્ત હોય છે. જેમ કે ‘અમુક પ્રસંગે અમુકની ક્રુતિઓનું વાચન થશે!’ કે ‘કૃતિ’ને બદલે ‘ક્રુતિ’? સાહેબ તમે સા–હિ–ત્યિ–ક સંસ્થાના રાષ્ટ્રપતિ હોવ તો ‘કૃતિ’ લખશો એવી અપેક્ષા અમને ન હોય? કમ્પ્યૂટર ઉપર ગુજરાતી ટાઇપિંગમાં ઋ–કારની માત્રા ન જડે તો સનને કે સનનિનલોને પૂછી જુઓને ક્રુપાળુ! તમારા ગુજરાતીના પ્રોગ્રામમાં ન હોય તો અમે તમને ઋ–કાર લખતો હોય એવો પ્રોગ્રામ મોકલીએ! ઓકે, અમે ચોંપલા હઈશું કદાચ ને ઘરડા તો એકસોને દસ ટકા છઉં ને દાયકાઓથી એકલા એકલા ઝૂરીએ છઉં, પ્લસ વન કાઇન્ડ ઓફ વિધુર પણ છઉં, કેમ કે અમોએ ડિસ્મિવોર્સ લીધેલ છે, પણ અમારા ફ્લેટમાં બિલાડાં ફરતાં નથી, કદીક પેટમાં કુરકુરિયાં ફરે.